Papilio machaon

Papilio machaon, iaitu ekor layang Dunia Lama, ialah kupu-kupu daripada keluarga Papilionidae. Kupu-kupu ini juga dikenali sebagai ekor layang kuning biasa atau ringkasnya ekor layang (nama biasa yang digunakan pada kesemua ahli dalam keluarganya, akan tetapi spesies inilah yang pertama diberikan nama tersebut). Ia spesies jenis genus Papilio dan ditemui di seluruh Paleartik di Eropah dan Asia; juga boleh ditemui di Amerika Utara.

Etimologi
Ia dinamakan sempena Machaon (Yunani Kuno: Μαχάων); seorang tokoh dalam dongeng Yunani. Beliau ialah anak lelaki kepada Asclepius dalam karya Homer.

Kitar hidup
Kebiasaannya, spesies ini akan membiak dua hingga tiga kali setahun, tetapi di kawasan utara, kupu-kupu ini mungkin univoltin. Di beberapa tempat seperti di UK, beberapa bertukar menjadi pupa dan bertukar menjadi kupu-kupu pada tahun yang sama; manakala yang lain menjadi pupa semasa musim sejuk dan bertukar kepada kupu-kupu pada tahun berikutnya, situasi ini dikenali sebagai bivoltin separa.

Beluncas menghabiskan bahagian pertama hidupnya dengan penampilan seperti najis burung, sebuah pertahanan diri daripada pemangsa. Apabila beluncas ini makin membesar, warnanya bertukar kepada hijau dengan jalur hitam dan oren. Ia memiliki pertahanan daripada pemangsa dalam bentuk osmeterium, yang mana terdiri daripada projeksi berair boleh tarik di belakang kepalanya, yang akan menghasilkan bau busuk sekiranya diganggu. Ia hanya menghalang serangga dan bukannya burung dalam mempertahankan diri.

Catatan

Rujukan

Bacaan lanjut
Jim Asher et al. The Millennium Atlas of Butterflies of Britain and Ireland. Oxford:Oxford University Press.

Pautan luar

Lectotype of Papilio machaon on the website of the Linnean Society of London. Accessed 8 November 2010.
European Butterflies and Moths
UK Butterflies

machaon
Kategori:Kupu-kupu